Í ár eru 150 ár, síðan Carl Nielsen varð føddur. Verkini, sum verða framførd í Klingruni til hesa konsertini eru tó ikki meir enn 100 ár, av tí at tey hoyra til síðsti verkini, sum Nielsen skrivaði og hoyra tískil eisini til ta meira eksperimeterandi og leitandi perioduna í tónlistarliga lívi hansara. Melodiski stílurin, sum eyðkendi fyrstu verkini hjá Nielsen, er at hoyra í verkinum Chaconne, meðan Tema við variatiónum bjóða meira kompliseraðar klangir. Serlyndið og hugflogið hjá Nielsen síggjast aftur í øllum verkunum, sjálvt tá tey flyta seg yvir í tað, sum fyri lurtarin tá á døgum var ókent. Jesper René (1974) er danskur pianistur, sum hevði sína debut við Odense Symfoniorkester í 1989. Hann hevur lært klaver á Odense Musikkonservatorium og Det Kongelige Danske Musikkonservatorium og hevur seinastu árini lagt seg serliga eftir at spæla tónleik eftir J. S Bach. Árið í ár hevur Jesper tó í sambandi við 150 ára dagin halgað Carl Nielsen. Hann hevur spælt konsertir í øllum ríkinum og berur leistin hjá Carl Nielsen um at fáa tónleik út til alt fólkið víðari. Konsertin varir í 1 tíma. Eyes as Big as Plates er ein verkætlan, ið Riitta Ikonen úr Finnlandi og Karoline Hjorth úr Noreg hava gjørt í samstarvi við eldi fólk úr øllum Norðurlondum. Her í millum eru pensjóneraðir bóndur, djórafrøðingar, blikksmiðjur, operatónleikarar og 90 ára gamlir fallskíggjaleyparar. Eyes as Big as Plates er ein verkætlan, ið Riitta Ikonen úr Finnlandi og Karoline Hjorth úr Noreg hava gjørt í samstarvi við eldi fólk úr øllum Norðurlondum. Her í millum eru pensjóneraðir bóndur, djórafrøðingar, blikksmiðjur, operatónleikarar og 90 ára gamlir fallskíggjaleyparar. Á framsýningini verða myndir við eldri fólkum úti í náttúruni íklødd hugfloygdum búnum, ið eru gjørdir úr tilfari frá náttúruni. sambandi við framsýningina bjóða listafólkini handan framsýningin seg fram at taka myndir av eldri føroyskum fólkum. Um áhugi er fyri myndatøku, so er viðkomandi vælkomin at seta seg í samband við Norðurlandahúsið í Føroyum. Ung í Føroyum 2015 12.-14. Oktober Endasýning verður mikudagin 14. oktober kl 18.00 Ungdómsmentanarstevnan Ung í Føroyum fyri øll listarliga áhugað frá 13 til og við 18 ár. Enda Keyp atgongumerki til endasýningina Les meira o 12.-14. Oktober Endasýning verður mikudagin 14. oktober kl 18.00 Ungdómsmentanarstevnan Ung í Føroyum fyri øll listarliga áhugað frá 13 til og við 18 ár. Enda Keyp atgongumerki til endasýningina Les meira o 12.-14. oktober 2015 verður Norðurlandahúsið latið ungdóminum. Tá koma 90 ung millum 13 og 18 ár í húsið at vísa tað tey duga, og at fordjúpa seg í list og skapandi virksemi við hjálp frá yrkislistafólki úr Føroyum, Noregi, Svøríki og Finlandi. Ung í Føroyum 2015 er størsta tiltakið, sum hevur verið, síðan tað byrjaði í 2001. Luttakaratalið er hægri enn áður, stevnan er ein hálvan dag longri enn vanligt og sum nakað heilt nýtt eru tríggir av verksmiðjuleiðarunum í ár úr øðrum Norðurlondum. Verksmiðjurnar eru 6 í tali: Tónleikur við Jens L Thomsen (FO), sjónleikur við Mariann Hansen (FO) og Heiki Riipinen (FI), dansur við Signhild Meen Wærsted (NO), skriving við Athena Farrokhzad (SE), sniðgeving við Onnu Kristini Bæk (FO) og myndlist við Sámali Blak (FO). Stevnan endar við einum almennum tiltaki, har luttakararnir sýna tað fram, sum tey hava skapt. Vígdis Hentze Olsen, dansari og koreografur, er listarligur samskipari av framsýningini. Tilmeldingarfreistin er á midnátt 13. september. Luttakaragjaldið er 800 kr íroknað verksmiðju, tilfar, mat og innivist í 3 dagar. Ung í Føroyum er annað hvørt ár í Norðurlandahúsinum, og støðið hevur altíð verið høgt og skapanarhugurin stórur. 10 stevnur hava verið og yvir 700 ung hava higartil luttikið í Ung í Føroyum. Luttøkugjaldið í ár er 800 kr. Freistin at melda seg til Ung í Føroyum 2015 er á midnátt 13. September. Tekningarskjalið er her. Les alt nýtt um Ung í Føroyum á www. ungiforoyum. org Teitur og Osgood Leygardagin 17. oktober kl. 19.30 í Klingruni Teitur við síni nýggjastu tónlistaverkætlan, har hann spælir saman við viðurkenda danska trummuleikaranum Kresten Osgood. Teitur gav sína fyrstu fløgu út í 2002, og hevur síðan tá framført í mestsum øllum heiminum og fingið holla altjóða viðurkenning. Síðsta útgávan hjá Teituri“ Story Music” frá 2013 varð tikin upp í eini gamlari ísfabrikk í Føroyum, og hevur“ storytelling” sum høvuðstema. Danski trummusláarin Kresten Osgood hevur seinastu 16 árini verið sera virkin í danska tónleikalívinum, og er skýrdur at vera“ tað besta, sum er hent í donskum jazzi síðan 80 ini”. Avmarkað pláss er til hesa forkunnugu konsertina, so tað ræður um at keypa atgongumerki skjótast gjørligt. 24. oktober-19. november Grafisk sambond er ein forkunnug framsýning við dygdargóðari grafiskari list, sum er framleidd til høvið í Steinprenti í Havn av listafólkunum Bjørn Nørgaard, Jonas Hvid Søndergaard, John Kørner, Zven Balslev, Julie Sass, Andreas Schulenburg, Peter Carlsen, Claus Carstensen, Svend-Allan Sørensen, Nils Erik Gjerdevik, Fie Norsker og Kathrine Ærtebjerg. 24. oktober-19. november Grafisk sambond er ein forkunnug framsýning við dygdargóðari grafiskari list, sum er framleidd til høvið í Steinprenti í Havn av listafólkunum Bjørn Nørgaard, Jonas Hvid Søndergaard, John Kørner, Zven Balslev, Julie Sass, Andreas Schulenburg, Peter Carlsen, Claus Carstensen, Svend-Allan Sørensen, Nils Erik Gjerdevik, Fie Norsker og Kathrine Ærtebjerg. Les meira Steinprent hevur mong ár knýtt gróðrarmikil grafisk sambond millum Føroyar og Norðurlond. Grafisk Sambond er ein stór verkætlan, sum í fyrsta umfari fevnir um nøkur av navnframastu donsku samtíðarlistafólkunum, ið hava rannsakað steinprentið og leitað fram óuppdagaðar møguleikar við tøkninum. Listafólkini fevna um fleiri ættarlið og teirra list er sera ymisk og fjølbroytt. Tey hava arbeitt í eitt tíðarskeið í Steinprenti við prentum í stórari stødd. Summi teirra eru royndir grafikarar, meðan tað fyri onnur er fyrstu ferð, tey fáast við steinprent. Síðan steinprentið varð uppfunnið í 1796, hevur tað hugtikið fleiri ættarlið av listafólkum fram til í dag, ikki minst tí tað hevur givið teimum høvið at arbeiða nógv meira spontant enn innan fyri onnur eldri prenttøkni. Litografi er um somu tíð sera einfalt og ógvuliga komplekst tøkni, sum í fleiri ár hevur verið fyri stórari menning í Steinprenti. Grafisk Sambond er ein ferðaframsýning, sum hevur verið framsýnd í Hjørring og í Kastrupgaardsamlingen, umframt í Norðurlandahúsinum. Til framsýningina er framleitt eitt katalog á donskum við smærri tekstum um listafólkini og teirra verk. Fyri tveimum árum síðani gav FSO okkum møguleikan at hoyra kendu klaverkonsertina eftir Tjaikovskij við framúrskarandi, unga russiska pianistinum Tavel Raykerus. Nú er aftur eitt av heimskendastu verkunum á skránni til heystkonsertina hjá FSO, violinkonsertin av Tjaikovskij (opus 35 í d-dur) við unga amerikanska violinvirtuosinum, Eric Silberger. Konsertin er skrivað við Genfervatnið í Schweiz í 1878, og var upprunaliga ætlað kenda violinistinum Leopold Auer; men hann sendi nótarnar aftur og segði, at hetta kundi ikki spælast. Ein annar violinistur gjørdist áhugaður, Brodskij, og hann framførdi hesa ikki serliga takksomu uppgávu í Wien í 1879. Kendi ummælarin Hanslick gav henni ein rættiliga ónærisligan dóm:“ Nú spæla teir ikki longur á violinina; teir skræða í hana, so hon bæði fýsir og gresjar, og hon verður bankað gul og blá, og tað er nógv fyri at siga, at tað finst tónleikur, sum stinkar.” Tjaikovskij tók sær hetta ummæli sera nær, og hann lærdi seg tað uttanat og bar tað fram við hvørt høvi. Men hóast henda lemjandi dóm, so er violinkonsertin í dag eitt av kendastu og best dámdu verkunum hjá Tjaikovskij, og tað er neyvan nakar ferðandi violinvirtuosur í dag, sum ikki hevur hesa konsertina á síni tónleikaskrá. Konsertin er í trimum satsum: Satsur, allegro, byrjar við einum inngangi í orkestrinum, sum bendir á høvuðstemaið, sum síðani í piano verður tikið við av solistinum, sum improviserandi arbeiðir við temanum, so tað ber brá av einum yndisligum dansi. Sum móttema kemur eitt meira sangbært lag, sum víðkast til eina tekniska avbjóðing fyri solistin av teim allar torførastu og kemur í hæddina í kadansuni og økist enn meira í eini kvikari og brlillantari koda. Satsur, Canzonetta, Andante. Eftir ein stuttan inngang frá blásarunum tekur solisturin við og spælir eitt serkent, melankolskt, slaviskt lag. Blásararnir koma aftur við innganginum, sum spaluliga kámast burtur til knappliga verður flutt yvir í Sats, Finale, Allegro vivacissimo. Eftir aftur ein inngang frá orkestrinum, har høvuðstemaið verður presenterað og einari stuttari violinkadence, taka brúsandi dansirútmur við. Temaið verður ment yndisligt og skemtiligt. Solisturin hevur úr at gera og er alla tíðina í undangongu, so satsurin endar í einum“ rokasligum” endaspurti. Stund er at gleða seg til meira nýggjan tónleik frá Eivør, tí 18. septembur kemur onnur útgávan frá henni í 2015. Fyrr í ár kom ensktmælta plátan Bridges, og í løtuni verður síðsta hond løgd á føroysktmæltu systraplátuna Slør. Tvær ymsar útgávur, ið tó eru vorðnar til í sama tíðarskeiði sum partar av somu sangskrivingartilgongd. Eivør lýsir tilgongdina handan tær báðar systrapláturnar soleiðis:” Meðan eg skrivaði sangirnar, komu teir allatíðina til mín á tann hátt, at eg skrivaði ein enskan tekst og beint eftir kom ein føroyskur tekstur–eitt slag av spegilsmynd. Teir flestu sangirnir eru skrivaðir saman í pørum.” Talan er altso bæði um tvey ymisk verk og um eitt savnað verk. Har Bridges er ljós og langtandi er Slør meira rá og reflekterandi. Bridges ber dám av heimlongsli, vinskapi og kærleika. Slør ber hinvegin brá av útlongsli og tráan eftir frælsi. Tróndur Bogason hevur framleitt, Høgni Lisberg stóð fyri beat framleiðslu og afturat teimum leika Mikael Blak, Hallur Johnsson og Angelika Nielsen á plátuni, ið er upptikin í Studio Bloch í Havn. Eivør er sostatt í einum produktivum og kreativum tíðarskeiði, og hevur stóra viðgongd í m. a. Týsklandi, har hon hevur spælt yvir 50 konsertir í 2015 aleina. Bridges og Slør eru ávikavist hennara níggjunda og tíggjunda plátuútgáva. Leygardagin 31. oktober kl. 15.00 Freestyle Phanatix er ein norðurlendskur breakdancebólkur, sum framførir og skipar fyri verksmiðjum á høgum støði. E-boys er um evolutión, og listafólkini broytast frá frumverum til apur, frá holubúgvum til homo sapiens. Vit byrja fyri milliónum av árum síðani, men breakdansararnir røra seg til elektroniskan tónleik. Freestyle Phanatix er ein norðurlendskur breakdancebólkur, sum framførir og skipar fyri verksmiðjum á høgum støði. E-boys er um evolutión, og listafólkini broytast frá frumverum til apur, frá holubúgvum til homo sapiens. Vit byrja fyri milliónum av árum síðani, men breakdansararnir røra seg til elektroniskan tónleik. Mikudagin 11. nov. kl. 19.30 Rósa Maria-um stríðið hjá ungari gentu at mennast til búna kvinnu Kostnaður 250 kr. Lýst verður seinni nær billetsølan byrjar Les meira Teaturkonsertin“ Rósa Maria” byggir á søgu hjá føroyska rithøvundanum Jens Paula Heinesen, sála, við sama heiti. Fleiri ymiskar lagnur í Havn verða flættaðar saman í eitt nútímans drama um svik, sorg, kærleika, kæti, tráan og trongd. Unga gentan Rósa Maria stendur í miðjuni. Vit fylgja stríði hennara at mennast til eina búna kvinnu í eini torførari tíð. Bergur Rasmussen hevur skrivað tekstirnar, og Jónleif Jensen hevur smíðað og lagt øll løgini til rættis í teaturkonsertini. Bókadagar 2015 Í døgunum 20.-22. november verður Norðurlandahúsið karmur um stórt alment tiltak við kjaki, framsýningum, bókasølu og nógvum øðrum spennandi fyri allar aldursbólkar–alt við støði í skrivaða orðinum. Í døgunum 20.-22. november verður Norðurlandahúsið karmur um stórt alment tiltak við kjaki, framsýningum, bókasølu og nógvum øðrum spennandi fyri allar aldursbólkar–alt við støði í skrivaða orðinum. Les meira Í døgunum 20.-22. november verður Norðurlandahúsið karmur um stórt alment tiltak við kjaki, framsýningum, bókasølu og nógvum øðrum spennandi fyri allar aldursbólkar–alt við støði í skrivaða orðinum. Partur av húsinum verður innrættaður til børnini við søgum, spølum og øðrum stuttleika. Bókadagarnir eru eitt samstarv millum Norðurlandahúsið, Rithøvundafelagið og føroysku útgávufeløgini, og eru ætlaðir viðurkendum eins væl og spírandi høvundum úr Føroyum og norðurlondum, tíðindafólki og øllum, ið hava hug at skriva og lesa. Ongi jól uttan jólakonsert við Føroya Symfoniorkestri. Skráin í ár fevnir um kendu Jólaouverturuna hjá Leroy Anderson, kendan filmstónleik, og vit kunnu gleða okkum at hoyra evnaríkar, ungar solistar framføra. Stóra barnakórið verður sjálvandi eisini við at seta sín heilt serliga, jólaliga dám á konsertina, Geytin Fríggjadagin 11. desember kl. 19.00 Nýggir, føroyskir stuttfilmar verða vístir fram. Eftir sýningina verður avdúkað, hvør vinnur filmsvirðislønina Geytin á 25.000 kr, sum Norðurlandahúsið letur, og sum vinnarin fær handaðar saman við geytastandmyndini, ið Astrid Andreasen hevur sniðgivið. Áskoðararnir fáa eisini høvi at velja sín yndisfilm, og vinnarin av áskoðaravirðislønini fær 15.000 kr, sum Tórshavnar Kommuna letur. Nýggir, føroyskir stuttfilmar verða vístir fram. Eftir sýningina verður avdúkað, hvør vinnur filmsvirðislønina Geytin á 25.000 kr, sum Norðurlandahúsið letur, og sum vinnarin fær handaðar saman við geytastandmyndini, ið Astrid Andreasen hevur sniðgivið. Áskoðararnir fáa eisini høvi at velja sín yndisfilm, og vinnarin av áskoðaravirðislønini fær 15.000 kr, sum Tórshavnar Kommuna letur. Frá í dag stendur øllum filmsframleiðarum í boði at ríka um spírandi føroyska filmsskattin við at senda filmar inn til ársins filmstiltak, Filmskvøldið 2015. Tykkara filmar verða tilmeldaðir við at senda teldupost til film @ nlh. fo við kunning um heiti og longd á filmi, slag av filmi, navn á filmsframleiðara, teldupostadressu og telefonnummari hjá kontaktpersóni. Freistin at melda filmin til Filmkvøldið 2015 er tann 11. november. Krøvini til stuttfilmin, sum skal sendast Norðurlandahúsinum í seinasta lagi 25. november, eru hesi: 1) Stuttfilmurin skal í mesta lagi vera 30 minuttir. Tó kann filmsnevndin í serligum førum gera undantøk, tá um longd ræður. 2) Heitið stuttfilmur hevur í hesum føri breiða merking og fevnir um spælifilm, listafilm, tónleikafilm, heimildarfilm v. m. Handilsligir filmar, ella filmar av øðrum slagi, sum innihalda handilsligar tilsipingar, verða ikki góðtiknir í kappingini um Geytan. 3) Stuttfilmurin skal ikki hava verið sýndur áður á Filmskvøldunum í Norðurlandahúsinum. 4) Stuttfilmurin kann hava verið sýndur alment áður, men ikki longri síðani enn 11. desember 2014. 5) Nevndin tilskilar sær rætt at gera eitt úrval av tilmeldaðu filmunum. Nevndin metir tilmeldaðu filmarnar eftir hesum virðum: søgu, søgusnildi og handverk. 6) Filmarnir skulu vera í einum av hesum formatunum: DCP, Blu-ray, ProRes ella DnxHD. Í filmsnevndini sita Birgir Kruse, form., Sif Gunnarsdóttir, Jan B. Jørgensen, og Marjun Niclasen. Útlendski nevndarlimurin hesaferð er Petri Kemppinen, stjóri í Nordisk film og tv fond. Geytavirðislønina á 25.000 krónur letur Norðurlandahúsið saman við einari Geytastandmynd, sum Astrid Andreassen og Dávur Geyti hava gjørt. Áskoðaravirðislønin á 15.000 krónur verður latin av Tórshavnar Kommunu, og her er tað møtti áskoðarin, ið sleppur av velja sín yndisfilm. Luciu konsert Sunnudagin 13. desember kl. 17.00 Atgongumerkjasølan byrjar 1. desember kl. 10.00 Konstnaður: 50 kr